CELEX: 62020TN0452
Language: fi
Date: 2020-07-15 00:00:00
Title: Asia T-452/20: Kanne 15.7.2020 – Facebook Ireland v. komissio

31.8.2020   
            
            
               FI
            
            
               Euroopan unionin virallinen lehti
            
            
               C 287/40
            
         
      Kanne 15.7.2020 – Facebook Ireland v. komissio
      (Asia T-452/20)
      (2020/C 287/60)
      Oikeudenkäyntikieli: englanti
      
         Asianosaiset
      
      
         Kantaja: Facebook Ireland Ltd (Dublin, Irlanti) (edustajat: D. Jowell, QC, barrister D. Bailey, solicitor J. Aitken, solicitor D. Das, solicitor S. Malhi, solicitor R. Haria, solicitor M. Quayle ja asianajaja T. Oeyen)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan osittain komission 4.5.2020 päivätyn päätöksen C(2020) 3013 final (asia AT.40684 – Facebookin markkinapaikka) 1 artiklan siltä osin kuin siinä pyydetään liitteessä I.B määritellyt sisäiset asiakirjat,
               
            
                  —
               
               
                  toissijaisesti kumoamaan osittain riidanalaisen markkinapaikkaa koskevan päätöksen 1 artiklan siltä osin kuin siinä lainvastaisesti pyydetään sellaisia asiakirjoja, joilla ei ole merkitystä, kumoamaan osittain riidanalaisen markkinapaikkaa koskevan päätöksen 1 artiklan, jotta unionin alueella pätevyyden saaneet riippumattomat asianajajat voivat tarkistaa markkinapaikkaa koskevassa asiakirjapyynnössä tarkoitettujen asiakirjojen merkityksellisyyden, jotta sellaisia asiakirjoja ei tarvitse toimittaa, joilla ei selvästikään ole merkitystä tutkinnan kannalta ja/tai jotka ovat henkilökohtaisia, ja/tai kumoamaan osittain riidanalaisen markkinapaikkaa koskevan päätöksen 1 artiklan siltä osin kuin siinä lainvastaisesti pyydetään toimittamaan sellaisia asiakirjoja, joilla ei ole merkitystä ja jotka ovat luonteeltaan henkilökohtaisia tai yksityisiä,
               
            
                  —
               
               
                  velvoittamaan komission korvaamaan kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, jonka mukaan riidanalaisella päätöksellä loukataan asetuksen N:o 1/2003 18 artiklan 3 kohdasta ilmenevää tarpeellisuusperiaatetta ja/tai Facebookin puolustautumisoikeuksia ja/tai se merkitsee harkintavallan väärinkäyttöä, koska päätöksessä vaadituista asiakirjoista suurin osa on sellaisia, joilla ei ole lainkaan merkitystä ja/tai ne ovat henkilökohtaisia. Näin ollen komissio teki oikeudellisen virheen ja/tai virheen arvioinnissaan, kun se sovelsi asetuksen N:o 1/2003 18 artiklan 3 kohtaa.
               
            
                  2)
               
               
                  Toinen kanneperuste, jonka mukaan riidanalaisella päätöksellä loukataan yksityisyyttä koskevaa perusoikeutta, suhteellisuusperiaatetta ja hyvää hallintoa koskevaa perusoikeutta, koska päätöksessä vaaditaan toimittamaan niin monta asiakirjaa (esimerkiksi työntekijöiden terveystietoja koskeva kirjeenvaihto, kuolemantapauksia koskeva kirjeenvaihto, henkilökohtaisiin kiinteistösijoituksiin liittyviä asiakirjoja, työhakemuksia, sisäisiä arviointeja, ja asiakirjoja, joissa arvioidaan Facebookin avainhenkilöstön perheenjäseniin kohdistuvia turvallisuusuhkia).
               
            
                  3)
               
               
                  Kolmas kanneperuste, jonka mukaan riidanalainen markkinapaikkaa koskeva päätös on perusteltu puutteellisesti asetuksen N:o 1/2003 18 artiklan 3 kohdan ja SEUT 296 artiklan vastaisesti, koska siinä ei selvitetä, miksi hakusanoilla löytyy ainoastaan komission tutkinnan kannalta tarpeelliset ja merkitykselliset asiakirjat, miksi unionin alueella pätevyyden saaneet ulkopuoliset asianajajat eivät voi tarkistaa asiakirjojen merkityksellisyyttä, tai miksi päätöksessä ei selvitetä tai esitetä oikeudellisesti sitovia sivustoja henkilökohtaisille ja/tai täysin merkityksettömille asiakirjoille.